MPV सेगमेंट में महिंद्रा मराजो की एंट्री के चलते त्योहारी सीजन के दौरान फैमिली कार खरीदने जा रहे ग्राहक अब उलझन में पड़ गए हैं। ग्राहकों के मन में यही बात आ रही है कि आखिर कौनसी MPV खरीदी जाए। बता दें, भारतीय बजार में महिंद्रा मराजो का मुकाबला मारुति सुजुकी अर्टिगा, टोयोटा इनोवा क्रिस्टा और टाटा हेक्सा से है। ग्राहकों के पास एक अच्छी फैमिली कार खरीदने के लिए यही चार विकल्प बचे हुए हैं। आज हम आपको अपनी इस खबर में इन्हीं कारों की तुलना एक दूसरे से करने जा रहे हैं, जिससे आपको यह समझने में आसानी होगी कि आपको कौन-सी कार खरीदनी चाहिए।